Georgetown (Gvajana)
Georgetown Georgetown, sa proračunatim brojem stanovnika od 239,227 (popis stanovništva Gvajane, 2002), je glavni i najveći grad južnoameričke države Gvajana, koji se nalazi u rejonu Demerara-Mahaica. Grad je smješten na obali Atlantskog okeana, na ušću rijeke Demerara i ima nadimak "Grad-bašta Kariba". Georgetown je lociran na geografskim koordinatama 6°48′S (sjever) 58°10′Z (zapad)﻿ / ﻿6.8°S 58.167°S﻿ / 6.8; -58.167. Grad je prvenstveno trgovački, administrativni i financijski centar države. Georgetown je sjedište centralne vlade Gvajane. Svi izvršni odjeli su locirani u gradu. Zgrada Parlamenta i zgrada gvajanskog sudstva, su također ovdje. Georgetown je sjedište Apelacionog suda, najviše sudske instance države. Službena rezidencija Šefa države i Predsjednika vlade su smještene u jedinom gvajanskom gradu.